OzLabs/hebrew-wiki-articles huggingface dataset:
מהמט הראשון

מהמט הראשון (טורקית I. Mehmet (כונה צ'לבי [בתרגום חופשי: אציל] טורקית Çelebi Mehmet או Mehmet Çelebi; טורקית עות'מאנית محمد چلبى; 1386 – 26 במאי 1421) היה סולטאן האימפריה העות'מאנית מ-1413 ועד מותו ב-1421.

==ביוגרפיה==
מהמט נולד ב-1389 לסולטאן באיזיט הראשון. לאחר שבאיזיט הראשון ניגף בקרב אנקרה ונפל בשביו של טימור לנג, נגררה הסולטנות לתקופת כאוס ומאבקי ירושה (תקופת בין המלכים - Fetret Devri), מהם יצא מהמט הראשון כשידו על העליונה. הוא החל, למעשה, את המנהג שבו לאחר מותו של הסולטאן, נפתח מאבק ירושה בין בניו, וזה שמצליח לתמרן בין הכוחות הפוליטיים והצבאיים ולפיכך "עומד במבחן", זוכה בירושה ומוציא להורג את אחיו כדי למנוע כל תחרות. מנהג זה הופסק רק במאה ה-16 עם הופעת סולטנות הנשים.
את אחיו, מוסטפא צ'לבי לא הרג אלא שלח לגלות באי למנוס.

מהמט הוכתר לסולטאן והחל לייצב את האימפריה ולאחות את קרעיה. הוא כבש את איזמיר ואת ולאכיה, והביס את נסיכות קרמנאואולו (Karamanoğulları), יריבתה העיקרית של העות'מאנים. עם זאת, הוא נענה לתחינתם של בני קרמנאואולו ואיפשר להם להמשיך ולהחזיק באדמתם, תוך שהוא מספחם הלכה למעשה לאימפריה שלו.

מהמט התנגד לעלייה המטאורית בכוחם של הנוצרים באימפריה בימי אביו. הוא הדיח נוצרים רבים מתפקידם ומינה טורקים תחתיהם. הוא הוריד את ההטבות של צבא הדוושירמה הנוצרי, ודאג שיוכפף באופן תמידי למרותו האישית. מהמט השתמש פעמים רבות בשיטת הע'זו (הפשיטות האסלאמיות) לצורך כיבושיו. הוא מת לאחר שמונה שנים בלבד בשלטון, ומותו נשמר תחילה בסתר כדי למנוע מהאימפריה לגלוש שוב למאבקי כוח פנימיים.

ה[[מאוזוליאום של מהמט הראשון בבורסה]]

==קישורים חיצוניים==

* 

קטגוריה:סולטאני האימפריה העות'מאנית

קטגוריה:ילידי 1386
קטגוריה:נפטרים ב-1421
סיטרין

סיטרין – הוא אבן חן בעלת גוון ענבר. הסיטרין הוא מינרל, סוג של קוורץ, שיש בו כמויות זעירות, יחסית לנפח החומר, של ברזל. מקור השם בצבעו של המינרל המזכיר לימון (בלטינית citrus). שמות נוספים שבהם מכנים את הסיטרין הם קוורץ סיטרין, טופז סיטרין, טופז זהב, טופז מדירה וטופז ספרדי. ההתייחסות החוזרת ונשנית לטופז היא בשל הגוון הצהוב המשותף לשניהם, אבל פרט לגוון אין קשר בין שני סוגי אבני החן. הטופז הוא מינרל נזוסיליקטי - (סיליקטים במבנה בצורת איים) המכיל אלומיניום ופלואור שהוא כבד, קשה ונדיר יותר מהסיטרין ולכן גם יקר יותר.

את הסיטרין כמעט שלא ניתן למצוא בצורה טבעית. בעבר היו מכרות בספרד, באי ארן (Arran) שבסקוטלנד, ומקומות נוספים בצרפת ובהונגריה מקור לסיטרין טבעי, אבל מזה כ-200 שנה שידוע על תהליך שבו חימום מבוקר של אמטיסט או קוורץ מעושן בטמפרטורות של כ-300 מעלות הופך אותם לסיטרין. לכן, למעשה, רוב הסיטרין המסחרי הוא בעצם אמטיסט או קוורץ מעושן שחוממו בצורה מלאכותית. ההבדל בין סיטרין מלאכותי לטבעי כמעט שאינו ניתן לאבחנה (בסיטרין מלאכותי יש פסים עדינים בעוד שסיטרין טבעי הוא מעורפל). עם זאת, כנראה שגם רוב הסיטרין הטבעי התחיל כאמטיסט שעבר שינוי צבע בהשפעת מקורות חום מגמתיים. הקרנה של סיטרין מלאכותי בקרינת בטא מחזיר לאבן את הגוון הסגול של האמטיסט. ואחד מסוגי אבני החן הנמכרות בשוק המכונה אמטרין הוא בעצם אמטיסט שחומם והפך לסיטרין ואז חלקו עבר הקרנה וחזר להיות אמטיסט.

ברזיל היא היצרן המוביל של סיטרין טבעי, כשרוב הייצור מקורו במדינת ריו גראנדה דו סול.

האבן פופולרית לחיתוך כאבן חן בעלת פאות לשיבוץ בטבעות ובחפתים. בארצות הברית, באוסטרליה ובתאילנד סיטרין היא אחת מאבני ההולדת התחליפיות של חודש נובמבר.

==קישורים חיצוניים==

* [https://web.archive.org/web/20060823021452/http://www.gemstone.org/gem-by-gem/english/citrine.html סיטרין באתר האגודה הבינלאומית לאבני חן צבעוניות]
* [https://web.archive.org/web/20060906234447/http://mineral.galleries.com/minerals/gemstone/citrine/citrine.htm סיטרין באתר Mineral Galleries]
* [http://www.mindat.org/min-1054.html סיטרין באתר Mindat]
250px
* 

 קטגוריה:קוורץ
קטגוריה:טקטוסיליקטים
קטגוריה:מינרלים סיליקטיים
קטגוריה:מינרלים
קטגוריה:אבני חן

en:Quartz#Citrine
ג'ף לוב

ג'וזף "ג'ף" לוֹבּ השלישי (באנגלית: Joseph "Jeph" Loeb III; נולד ב-29 בינואר 1958) הוא תסריטאי ומפיק טלוויזיה, כמו גם כותב קומיקס יהודי אמריקאי ידוע. לוב כתב מספר רב של חוברות וספרי קומיקס, ביניהן חוברות שזכו לפרסום רב, כגון הסדרות סופרמן, באטמן, באטמן/דארקנס, אקס-מן, וולברין/גמביט, ארבעת המופלאים, איירון מן, דרדוויל וספיידרמן.

בין ספרי הקומיקס המפורסמים שכתב נמנים "סופרמן לכל העונות" , "באטמן: האש", "באטמן: ליל כל הקדושים הארוך" ו"באטמן: ניצחון אפל".

עבד כמפיק ולעיתים כתסריטאי בסדרות טלוויזיה רבות, בעיקר כאלו המבוססות על קומיקס.

== סגנונו ==
לוב נודע באפיונים המחודדים, ולעיתים השנונים, שבהם הוא מאפיין את גיבורי הקומיקס באיוריו, דבר הבא לידי ביטוי בדיאלוגים שהוא שם בפיהם.

== זכיות בפרסים ==
לוב זכה שלוש פעמים בקטגוריית היוצר המקורי בפרס אייזנר לאמני קומיקס, וחמש פעמים בפרס ויזארד.

== משפחתו ==

בשנת 2005 נפטר בנו סם מסרטן העצמות, בגיל 17, לאחר שלוש שנים של התמודדות עם המחלה. למרות גילו הצעיר, היה סם לוב יוצר ואמן קומיקס בזכות עצמו. גיבור העל סם אלכסנדר נוצר לזכרו של סם, והוקדשו לזכרו גיליונות ויצירות המבוססות על קומיקס.

== קישורים חיצוניים ==

== ביאורים ==

==הערות שוליים==

קטגוריה:קומיקסאים אמריקאים
קטגוריה:תסריטאי טלוויזיה אמריקאים
קטגוריה:בוגרי אוניברסיטת קולומביה
קטגוריה:אמריקאים שנולדו ב-1958
השביתה הכללית בבריטניה (1926)

השביתה הכללית של שנת 1926 בבריטניה הייתה אחת השביתות החשובות במדינה זו. השביתה ארכה תשעה ימים - בין 3 במאי ו-12 במאי 1926 בניסיון (שכשל) לכפות על הממשלה למנוע קיצוצים בשכר העובדים והרעת התנאים לעובדי מכרות הפחם במדינה. 
כורים נאספים במהלך השביתה
ברקע לשביתה, המיתון ממנו סבלה תעשיית כריית הפחם הבריטית ב-1925 שנגרמה מחמישה גורמים עיקריים: 
* מלחמת העולם הראשונה - צריכת הפחם הבריטית עלתה והבריטים ייצאו פחות למדינות אחרות, אשר פנו לשווקים מתחרים. במיוחד נפגע הייצוא לארצות הברית, גרמניה ופולין. 
* ירידה בתפוקת הפחם. 
* ירידה עולמית במחירי הפחם הנובעת בין היתר מ"תוכנית דוז", במסגרתה יכלה גרמניה לייצא פחם ב"חינם" לאיטליה ולצרפת כתחליף לפיצויים אותם הייתה צריכה לשלם אחרי מלחמת העולם הראשונה.
* מדיניות תקן הזהב שהחזיר וינסטון צ'רצ'יל ב-1925: היא הפכה את הלירה שטרלינג למטבע חזק מדי לשם ייצוא סחורות בריטיות והעלתה את שיעור הריבית באופן שפגע בכל העסקים במדינה. 
* בעלי המכרות רצו להפיק רווחים גם במצב של אי יציבות כלכלית - זאת באמצעות הורדות בשכר הפועלים ואפשרות לכפיית שעות עבודה נוספות עליהם.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:הממלכה המאוחדת: היסטוריה
קטגוריה:שביתות בממלכה המאוחדת
קטגוריה:1926 בממלכה המאוחדת
דוד רוטנברג

דוד זאב רוטנברג (ידוע בכינוי וולווה; נולד בט"ז באלול תשכ"ד, 24 באוגוסט 1964), הוא איש תקשורת ומחבר ספרים ישראלי, חסיד חב"ד. יזם וערך מ-2002 את פורום בחדרי חרדים וב-2014 הקים את אתר חרדים10.

==ביוגרפיה==
נולד לצבי ושושנה רוטנברג. למד בתלמוד תורה בכפר חב"ד, בישיבת תומכי תמימים בלוד ובישיבת בכפר חב"ד. היה העורך הראשי של המוסף "קולות" של השבועון החרדי "בקהילה". לאחר פרישתו בשנת 2006 ממגזין "בקהילה", מונה כעורך יועץ בשבועון כפר חב"ד ושינה את פניו ועבד גם בעיתון משפחה. לאחר מכן שימש כעורך מגזין השבועון שעה טובה.

בשנת תש"ס היה ממקימי אתר חב"ד און ליין, שאותו ניהל במשך מספר שנים.

הכרוז החתום בידי רבנים שהוביל לפרישת שני מנהלי אתר [[בחדרי חרדים: רוטנברג ודב פוברסקי]]
בשנת תשס"ב הקים את פורום בחדרי חרדים במערכת האתר הייד פארק במסגרת הפורום היה מן הראשונים שעסקו בחשיפת עבירות מין במגזר החרדי. בדצמבר 2009 פרש מניהול האתר, לאור מכתב שפרסמו רבנים הקורא לחרם על אתרי אינטרנט חרדיים. אך כעבור זמן שב להנהלת האתר, אך לא להנהלת הפורום.

רוטנברג הוא יועץ תוכן לעיתונים ואתרי אינטרנט וכן עורך ספרים. ב-2008 נישא בשנית לשרי רוט, שכתבה בעיתון בקהילה תחת שם העט שרה גל.

באפריל 2014 הקים בשיתוף עם אשתו את האתר "חרדים10". בהמשך חזר לעבוד כעורך ראשי באתר חב"ד און ליין שהיה ממקימיו. 

בתחילת המאה ה-21 התחרש כתוצאה ממחלה. בדצמבר 2017 עבר ניתוח שתל שבלולי שבעקבותיו פרסמה אשתו בטוויטר: "רגע מרגש! אחרי 15 שנים בעולם של דממה, קרא דוד בעלי, 'אני שומע'!".

במשך שנים התגורר בכפר חב"ד. כיום מתגורר במודיעין עילית ולו 2 ילדים מאשתו הראשונה.

==מספריו==
*רוקדים ובוכים - האמת על תנועת חב"ד, תחת שם העט 'נדב איש שלום', יחד עם יורי ינובר, 1994
* פלאי הרבי : ספורי מופת לילדים ולנער, כפר חב"ד, שי - הוצאה לאור, ה'תשנ"ז
* מלתא דבדיחותא : אוצר חכמה וחדוד לקורא הצעיר, כפר חב"ד, ספריית אשל, ה'תשנ"ח 1998
* מסע הרבי לארץ הקודש, כפר חב"ד, הוצאה עצמית, ה'תשנ"ט. - מחקר היסטורי העוסק בביקורו של האדמו"ר יוסף יצחק שניאורסון מליובאוויטש בארץ ישראל בשנת ה'תרפ"ט
* הפרטיזן שחיכו לו חיים אחרים, תולדות שלום דובער פרידמן

==קישורים חיצוניים==

* [http://www.col.org.il/show_news.rtx?artID=50199 ראיון גלוי-לב לאתר 'בחדרי-חרדים'], באתר COL, ט"ז בתשרי ה'תש"ע
* 
* 
* חרדים10, דוד רוטנברג [https://web.archive.org/web/20190605003859/http://www.ch10.co.il/500438/ ‘באתר שלך כותבים דברים לא יפים על חבר שלנו, תוריד אותם’] 25 באפריל 2019 (פרק 4 מסדרת מאמרים עליו בתולדות התקשורת החרדית, בפנים הקישור לשאר המאמרים)

==הערות שוליים==

קטגוריה:עיתונאים ושדרנים חסידי חב"ד
קטגוריה:סופרי ילדים ונוער ישראלים
קטגוריה:סופרים חרדים ישראלים
קטגוריה:סופרים כותבי עברית
קטגוריה:סגל בקהילה
קטגוריה:עיתונאים כותבי עברית
קטגוריה:פעילי אינטרנט ישראלים
קטגוריה:סגל שבועון כפר חב"ד
קטגוריה:מודיעין עילית: אישים
קטגוריה:ישראלים שנולדו ב-1964
גשר מהמט פשה סוקולוביץ'

הקיר הניצב במרכזו של הגשר
גשר מהמט פשה סוקולוביץ (בבוסנית: Most Mehmed-paše Sokolovića) או "הגשר על נהר דרינה" (Most na Drini) בווישגראד (Višegrad) שבמזרח בוסניה והרצגובינה, מחבר בין שתי גדותיו של נהר דרינה. ספרו של הסופר היוגוסלבי זוכה פרס נובל איוו אנדריץ', "גשר הדרינה", עוסק בגשר זה. בשנת 2007 נוסף הגשר לרשימת אתרי המורשת העולמית של ארגון אונסק"ו, והיה לאתר השני הזוכה במעמד זה בבוסניה והרצגובינה. גם האתר האחר, הגשר הישן במוסטאר, הוא גשר עות'מאני.

==היסטוריה==
מראה נוסף של הגשר
הגשר נבנה בשלהי המאה ה-16 בפקודת הווזיר העות'מאני סוקולו מהמט פשה (Sokollu Mehmet Paşa, או מהמט פשה סוקולוביץ' Mehmed-paša Sokolović), שהיה בן המקום. תכנון הגשר נעשה על ידי אדריכל הסולטאן הנודע סינאן, והקמתו החלה ב-1571 והסתיימה ב-1577. הגשר חיבר בין פנים הבלקן לבין חוף הים האדריאטי, ובמיוחד אל עיר הנמל דוברובניק. 

המבנה סבל מהצפות חוזרות ונשנות, וקיימות עדויות לעבודות תחזוקה ושיפוץ שנערכו ב-1625 וב-1875. הצפה חמורה במיוחד פגעה בגשר ב-1896, עמודי הקשתות נשחקו וחלק מהריצוף נשטף עם המים הגואים. עבודות נרחבות לשיקום המבנה נערכו בשנים 1911–1912 בידי מהנדסים אוסטרו-הונגריים, שכן לגשר שניצב על הגבול הסרבי נודעה חשיבות אסטרטגית. במהלך מלחמת העולם הראשונה פוצצו שניים מעמודי הגשר באמצעות דינמיט, אך אלה נבנו מחדש לאחר המלחמה וציפוי אבן ברוח הגשר המקורי הונח בשנים 1939–1940. ב-1943, במהלך מלחמת העולם השנייה, חמש מקשתות הגשר הושמדו לחלוטין, אך נבנו מחדש באופן חלקי בין השנים 1950 ו-1952 לפי מראה הקשתות שלא נפגעו. ב-1986 נבנה גשר מודרני כקילומטר במורד זרם הנהר, ובשנת 2003 נאסרה תנועת כלי רכב על הגשר.

==הגשר==
הגשר ניצב מיד לאחר עיקול חד בנהר, והמישור שלאורך הגדה הימנית שאחרי עיקול זה איפשר את התפתחותה של העיר וישגראד סמוך לנקודת שפכו של יובל קטן לנהר. מנגד, על הגדה השמאלית של הנהר, מצויות גבעות סלעיות. 

הגשר עשוי מ-11 קשתות שרוחבן בין 10.7 ל-15 מטר. כבש גישה אל הגשר ניצב על הגדה השמאלית של הנהר בזווית ישרה ביחס אליו. אורכו 120 מטר וקבועות בו ארבע קשתות נוספות. אורכו הכולל של הגשר 179.50 מטר ורוחבו 7.2 מטר. במרכזו מגיע הגשר לשיא גובהו ונישא 15.4 מטר מעל מפלסו הממוצע של הנהר. רוחבם של העמודים בין הקשתות הוא 3.9 מטר, ולכל אחד מהם צמודות בליטות אבן משני צדדיו. בליטות אלה מוכתרות בגגות פירמידיאליים בצד הפונה אל מקורות הנהר ובגגות עגולים בצד האחר. 

מעל לעמוד המרכזי הגשר מתרחב, ומצידו האחד קיר המעוצב כמיחרב והנושא כתובת לכבוד חנוכתו של הגשר ומקימיו. בצד הנגדי יש מרפסת אבן.

==לקריאה נוספת==
* איוו אנדריץ', גשר על הדרינה, תרגמה מסרבית־קרואטית: דינה קטן בן-ציון, הוצאת כרמל.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בוסניה והרצגובינה: אתרי מורשת עולמית
קטגוריה:בוסניה והרצגובינה: גשרים
קטגוריה:האימפריה העות'מאנית: מבנים
קטגוריה:מבנים שתכנן סינאן
כפר אהרון

שלט הכניסה לכפר אהרון המתיישב.
כְּפַר אַהֲרוֹן, כיום שכונה בדרום נס ציונה. המקום נקרא על שם הבוטנאי והאגרונום הנודע אהרן אהרנסון.

==הקמת הכפר==
דוד וברכה נימן בכפר אהרון

הכפר הוקם ליד נס ציונה על ידי בני איכרים חברי אגודת בני בנימין באמצעות חברת הנוטע, ביום 2 ביולי שנת 1926. בין המשפחות המקימות היו משפחת ניימן, לרר והוכברג.

דוד ניימן הוא בנו של מרדכי ניימן, מאנשי העלייה הראשונה, מחלוצי החקלאות בארץ ישראל וממקימי מזכרת בתיה. הוא עבר לכפר אהרון יחד עם אשתו ברכה. מייסד נוסף היה דוד פניק.

בראשיתו כלל הכפר 23 נחלות של 20 דונם כל אחת, שנועדו בעיקר לנטיעת פרדס. עד שנת 1928 הוקמו במקום 12 בתים ושאר המתיישבים התגוררו במושבה הסמוכה נס ציונה.

==איחוד עם נס ציונה ושכונות חדשות==
בראשית 1947 הוחל בקידום תוכנית להקמת בתים על שטח של כ-200 דונם שנרכש מהתושבים על ידי הקרן הקיימת. אולם מחלוקת בין הקרן הקיימת לכפר על השאלה האם השכונה תהיה כפרית עם משקי עזר או עירונית, הביאה לגניזת התכנית. כך נותרה המושבה בשנת 1949 עם כ-10 משפחות בלבד. בראשית 1950 הורחב הכפר על ידי הוספת 50 בתים, שברובם השתכנו עולים מבולגריה. באותו זמן סופח כפר אהרן לנס ציונה.

בשנות החמישים המאוחרות הקימו עולי בולגריה מושב בצמוד לכפר, בשם "כפר אהרון המתיישב", שנוסד על ידי יצחק אלפנדרי - פעיל הציונים הכלליים, אשר הוטל עליו לחפש מקום להתיישבות בחלק הצפוני של הכפר. היום השכונה מחולקת לשני חלקים ה"מושב"- של המתיישב בחלק הצפוני, וה"כפר הישן", החלק הדרומי. החל משנות השבעים, הצריפים ומשקי העזר פינו את מקומם לבתים פרטיים.

הרחובות בכפר אהרון הישן: התמר, התאנה, הזית, הרימון, ואיתמר בן-אב"י, בשכונה כ-100 משפחות בערך.
הרחובות בכפר אהרון "המתיישב": פרג, מרגנית. במושב מתגוררות 24 משפחות.
בשטחה נמצא גן משחקים אחד, ובעבר היו במקום פרדסים רבים שהוקרבו על מזבח הבנייה. לאחר מאבקים רבים לשמור על צביון הכפרי של האזור, נמכרו הפרדסים שהיו במערב לשכונה ובמקומם הוקמה שכונה חדשה בשם הלועזי "Valley" בת כ-650 יחידות דיור עירוניות. כיום שונה שמה של השכונה ל"העמק" בתרגום ישיר לשם הלועזי הקודם. פרדסים נוספים שנמכרו שימוש להקמת מרכז מסחרי גדול המכונה Big Fashion<ref></ref>.

==קישורים חיצוניים==

* 
* 

== הערות שוליים ==

קטגוריה:מושבות
קטגוריה:נס ציונה: שכונות
קטגוריה:ציונות כללית
שלד תוכנה

שלד תוכנה (באנגלית: Software Framework; מכונה לעיתים ברישול ספרייה) הוא מבנה תוכנה המסייע בפיתוח תוכנה ו-'הדבקת' חלקיה השונים לכדי מערכת אחת. המונח שאוב מתחום הנדסת הבניין שבו השלד מתווה את תיחומו של הבניין, ועליו נשענים חלקי הבניין האחרים. שלדי תוכנה משמשים רבות בפיתוח מונחה-עצמים, אך ניתן לפתחם גם בשיטות פרוצדורליות. שלד תוכנה מתווה לרוב סגנון ארכיטקטוני מסוים, והשימוש בו מתבצע באמצעות ממשק תכנות יישומים הבנוי סביב מספר תבניות עיצוב.

מפתחי ה-Framework שואפים להקל על פיתוחי תוכנה, על ידי מתן אפשרות למתכנתים להקדיש את זמנם לעמידה בדרישות התוכנה הספציפית אותה הם מפתחים, מבלי שייאלצו לבזבז זמן פיתוח יקר על התמודדות עם פיתוח תשתית ברמה נמוכה יותר.<ref></ref> לדוגמה, צוות המשתמש ב-Framework לפיתוח אתר בנקאי, יכול להתמקד בכתיבת קוד ספציפי לבנקאות ולא במכניקה של טפסי טיפול בבקשות (אשר כבר נכתבה ב-Framework).

==קישורים חיצוניים==

== הערות שוליים ==

קטגוריה:הנדסת תוכנה
קטגוריה:ארכיטקטורת תוכנה
מיטש מיטשל

ג'ון גרהאם "מיטש" מיטשל (באנגלית: John Graham "Mitch" Mitchell; 9 ביולי 1946 - 12 בנובמבר 2008) היה מתופף בריטי, שנודע בעיקר כמתופף בהרכב The Jimi Hendrix Experience יחד עם ג'ימי הנדריקס ונואל רדינג. מיטשל היה לחלוץ בתחומו ומאבות סגנון הפיוז'ן, המשלב ג'אז ורוק. נגינתו השפיעה רבות על מתופפי הרוק המאוחרים יותר.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מתופפים בריטים
קטגוריה:חברי היכל התהילה של הרוק אנד רול
קטגוריה:מוזיקאי רוק
קטגוריה:בריטים שנולדו ב-1947
קטגוריה:בריטים שנפטרו ב-2008
אוניית קירור

אוניית הקירור "סליסה פריגו"
אוניית קירור היא כלי שיט להובלה בקירור של מטען מתכלה, בדרך כלל מוצרי מזון כמו בשר, דגים, פירות וירקות. ספנות האונייה (המחסנים) מקוררות ומבודדות, ובכל אחת מהן ניתן לקיים טמפרטורה שונה, המתאימה לסוג המטען הנמצא בה.

אוניות קירור מתחלקות לשתי קטגוריות עיקריות:
# אוניות עם דלתות מטען הנפתחות אל הרציף ומשמשות גם ככבש לטעינה ופריקת מטען באמצעות מלגזות. בפתח האונייה מותקנת מעלית המביאה את המטען לסיפונים השונים. עיצוב זה מתאים במיוחד לאוניות השטות בנתיבים קצרים.
# אוניות קירור בעיצוב מסורתי עם תאי מטען בעלי פתחים עליונים לסיפון הראשי, בהן הטעינה והפריקה נעשים בעזרת מנופים או עגורנים ומתאימות למטענים הארוזים על גבי משטחים או בתפזורת.

חלק משמעותי מצי אוניות הקירור בעולם שימש להובלת בננות, ופירות אחרים, אולם מאז פותחו מכולות הקירור המאפשרות הובלת פירות אף באוניית מכולות, פחת השימוש באוניות קירור מתמחות בעולם. בתחילת המאה ה-21, חלק משמעותי מן המטענים המתכלים הדורשים טמפרטורה מבוקרת בהובלה ימית, מובלים באוניות מכולות רגילות, בין במכולות בעלות גנרטור עצמאי לקירור, או מכולות המצוידות במתקן קירור חשמלי המתחבר בכבל למקור הזרם הראשי של האונייה. מכולות אלה נמצאות בהשגחה מיוחדת בעת היותן על האונייה, הן מכילות מכשירי ניטור הרושמים את שינויי הטמפרטורה במכולה ולכל אורך ההפלגה מתקיימות ביקורות קבועות באשר לתקינות פעולת הקירור.

==קישורים חיצוניים==

* [http://crosstree.info/Documents/reefer%20vessels.pdf Refrigerated Ships] - סקירה על היבטים שונים של אוניות קירור. 

קירור
קטגוריה:קירור ומיזוג אוויר
אוניית נוסעים

אוניית נוסעים (passenger ship) היא אונייה המסיעה נוסעים בתנאי נוחות מיוחדים ומפליגה למרחקים ארוכים. מבחינים בשני סוגים של אוניות נוסעים: אוניית-קו (liner), המפליגה בקו אחד ובלוח זמנים קבוע מראש, ואוניית תענוגות (cruise ship, cruiser), הפוקדת נמלים רבים ומהווה כעין בית מלון צף המנעים את שהותם של הנוסעים.

== השפעות סביבתיות ובריאותיות של תעשיית אוניות הנוסעים ==
תחום אוניות הנוסעים רואה צמיחה מתמדת בשנים האחרונות, אך עם צמיחה זו עולות דאגות רבות לגבי השפעתה על הסביבה והבריאות הציבורית. תעשיית אוניות הנוסעים מהווה מקור ראשי לזיהום של אוויר, מים וקרקע, ומהווה גורם פוטנציאלי לסיכון בריאותי לאדם לסביבה ולערי הנמלים. כדי להפחית את ההשפעות השליליות המתמשכות של תעשיית אוניות הנוסעים, יש צורך בהגברת הפיקוח והרגולציה על המגזר ובחיפוש אחר פתרונות טכנולוגיים להפחתת ההשפעות הסביבתיות והבריאותיות השליליות של תעשיית אוניות הנוסעים.<ref></ref><ref></ref>

== התמודדות עם מגפת הקורונה באוניות נוסעים ==
בשנתים 2020 ו-2021 חווה ענף אוניות הנוסעים משבר חריג עקב מגפת הקורונה. בעקבות התפשטות המגפה באוניות נוסעים, כדוגמת המקרה באונייה דיימונד פרינסס בתחילת 2020, אוניות הנוסעים, שהיו תוספת נכבדה למגוון האטרקציות התיירותיות, מצאו עצמן מוחזקות בנמלים וללא פעילות תיירותית, כתוצאה מההגבלות והאילוצים שנקבעו על ידי ממשלות ורשויות ברחבי העולם, מה שהביא לנפילת שווי המניות של חברות האוניות. המאמצים להתאוששות ולהתאים את הענף למציאות החדשה הביאו לשינויים משמעותיים במדיניות, והתאמות בתוכניות התיירות שהן מציעות בכדי להפוך אותן לבריאות ובטוחות יותר.<ref></ref><ref name=":0" />

נגיף הקורונה (COVID-19) יכול להתפשט בקלות על אוניות נוסעים בשל השטח המוגבל, מה שמוביל לאירועי הדבקה רחבי היקף. כדי להתמודד עם התפרצות נגיף על אוניית נוסעים, יש לנקוט במספר אמצעים חיוניים: בידוד מידי של אנשים מאובחנים, הגבלת האורחים לתאיהם, צמצום המגעים בין האורחים לצוות וביצוע בדיקות מהירות ורגישות בהקדם האפשרי. ככל שאוניות הנוסעים ממשיכות לחדש את פעילותן, צעדים אלו נותרו חיוניים למניעת התפרצויות.<ref></ref><ref name=":0"></ref>

==ראו גם==
* מעבורת

==קישורים חיצוניים==

* לידיה בויד, Duke University ,[https://blogs.library.duke.edu/digital-collections/adaccess/guide/transportation/passenger-ships/ Passenger Ships].
* sciencedirect ,[https://www.sciencedirect.com/topics/engineering/passenger-ship Passenger Ship].

== הערות שוליים ==

*
אוניית מחפר

דרך העבודה של אוניית מחפר
אוניית מחפר (dredger) היא אונייה המצוידת במחפר ומשמשת להעמקת נתיבי שיט בנמלים, בשפכי נהרות ובתעלות, על ידי חפירה וסילוק חלק מהקרקעית באמצעים מכניים. אוניות מחפר משמשות גם להשבת חול על חופים שבלו בעקבות בליה חופית.

גרסה מותאמת של אוניית מחפר משמשת לדייג צדפות וסרטנים.

אוניות מחפר ידועות בנזק הרב שהן גורמות למערכות אקולוגיות ימיות, בין השאר על ידי שחרור רעלים הקבורים בקרקעית הים אל תוך מי הים, עליית עכירות המים בעקבות פעילות המחפר גורמת לשינויים בלתי-הפיכים במחזור החיים של מינים שונים ועוד.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אוניות עזר
אוניית בית-חולים

אוניית הוד מלכותה "ויקטורי"-אוניית בית החולים הראשונה בהיסטוריה
אניית בית חולים מודרנית- "מרסי" של [[צי ארצות הברית]]
אוניית בית-חולים (באנגלית: hospital ship) היא אונייה המשמשת כבית-חולים צף ומותאמת במיוחד לטיפול בפצועים בעת מלחמה.

==היסטוריה==

אה"מ ויקטורי, שלא הייתה כשירה לשמש עוד כאוניית מלחמה, נהפכה בשנת 1798 לאוניית בית החולים הראשונה ושימשה להובלת שבויי מלחמה צרפתים וספרדים פצועים (בין 1800 ל-1803 שופצה "ויקטורי" וחזרה לתפקיד קרבי). בשנת 1860 הפכה אוניית הצי האמריקני "רד רובר" לבית חולים צף לצורך טיפול בנפגעי קרבות מלחמת האזרחים. בשנת 1905 במהלך מלחמת רוסיה–יפן פגעו היפנים באוניית בית החולים הרוסית "אורל", פגיעה שבעקבותיה התחולל קרב צושימה, שבסופו נתפסה האונייה בידי היפנים, כפיצוי.

בתקופת מלחמות העולם הראשונה והשנייה הוסבו מספר אוניות נוסעים לשימוש כאוניות בית חולים צבאיות. כך, הצבא והצי של ארצות הברית הפעילו במלחמת העולם השנייה 39 ספינות כאלה. אף על פי שפעלו ככלי המשמש להצלת חיים, טובעו כמה אוניות בית חולים של המדינות השונות, משני הצדדים, במהלך הקרבות במלחמת העולם השנייה.

==המעמד המשפטי==
אוניות בית חולים מסומנות בצלב אדום או סהר אדום גדול על דפנותיהן לצורך זיהוי ברור. חלק מן הספינות מסומנות בנוסף גם בקו ירוק עבה המקיף אותן מכל עבר באמצעו של הגוף. סימון זה נועד להקנות להן הגנה מפגיעה מכוונת בהתאם לחוקי המלחמה של אמנת ז'נבה.

אמנת האג משנת 1907 קובעת גם מגבלות על פעילות אוניות בית חולים:

*על האוניה להיות מסומנת ומוארת באופן ברור כאוניית בית חולים.
*על צוות האוניה להעניק טיפול רפואי לכל הצדדים הלוחמים ללא הבדל.
*חל איסור להשתמש באוניה למטרות פעילות צבאית.
*חל איסור על האוניה להפריע או למנוע פעילות צבאית של האויב.
*על צוות האוניה לאפשר פיקוח של כוחות האויב לבדיקה כי אכן היא עומדת בהגבלות הנ"ל.
*הפרה של אחד הכללים הללו יכול להביא להטבעת האונייה. הטבעה בלתי מוצדקת יכולה להחשב כפשע מלחמה.

==כיום==
בשנים האחרונות מתרחב השימוש בספינות בית החולים בצבא האמריקאי זאת בשל ניהול מלחמות המרוחקות מגבולות ארצות הברית כדוגמת המלחמות בעיראק ובאפגניסטן וכן במלחמת נאט"ו נגד יוגוסלביה.

אוניית בית החולים כוללת אנשי צוות רפואי ובהם: רופאים מנתחים ומרדימים, וכל צוותי העזר הרפואי המקובלים בבית חולים יבשתי, ונותנת מענה מיידי לפצועי הקרבות אך משמשת גם לצורך הענקת טיפולים רפואיים שוטפים לכוחות הצבא המוצבים הרחק מביתם כגון: טיפולי שיניים, הדמיות אבחנה למחלות שונות, צוותים פסיכיאטריים וכדומה.

כיום מפעילים ארגונים הומניטריים שונים אוניות בית-חולים לשם טיפול בחולים ופצועים באזורי מצוקה ואסון בעולם.

==ראו גם==
* קומפורט (אונייה)

==קישורים חיצוניים==

==הערות שוליים==

קטגוריה:אוניות עזר
קטגוריה:אוניות
קטגוריה:רפואה צבאית
קטגוריה:ימאות צבאית
אוניית מגדלור

אוניית המגדלור "[[פינגרונדט", כיום אוניית מוזיאון בסטוקהולם. ניתן להבחין בסימני היום התלויים על התרנים.]]
אוניית מגדלור היא אונייה המשמשת כמגדלור צף. היא עוגנת בדרך כלל במקומה עגינת קבע, ואין לה אמצעי הנעה משל עצמה. משתמשים באוניות מגדלור במקומות בהם המים עמוקים מדי לבניית מגדלור. במקום לסמן את קו החוף, מסמנות אוניות אלה על פי רוב את נתיב השיט. הן יעילות יותר ממצופי סימון, המשמשים לאותה מטרה, משום שהאותות שהן מציגות נראים טוב יותר ולמרחק גדול יותר. זאת ועוד, אוניות מגדלור נושאות בדרך כלל ציוד מדידה ורישום לצורכי מחקר אוקיינוגרפי, כמו רושמי גלים, ולעיתים הן משמשות גם כתחנות מזג אוויר.

אוניית המגדלור הראשונה הוצבה ב-1732 ליד שרטון החול בנוֹר (Nore) בשפך התמזה על ידי ממציאה רוברט הַמְבּלִין (Robert Hamblin).

קיימות גם אוניות מגדלור שלהן אמצעי הנעה, כמו אוניות מגדלור מחליפות (Relief Light Vessels), המשמשות כתחליף זמני לאוניית מגדלור נייחת כשזו נמצאת בנמל לצורכי תחזוקה. אוניות מגדלור ניידות נוספות הן אלה הפועלות בחודשי הקיץ באוקיינוס הקרח הצפוני, אז הקרח מפשיר ומתאפשרת תנועת אוניות.

==מראן החיצוני==
כדי שאוניית מגדלור תיראה למרחוק, גופה צבוע בדרך כלל בצבע אדום מבריק ועליו רשום שמה באותיות גדולות ולבנות; אוניית מגדלור מחליפה מציגה במקום זאת על דופנותיה את המלה RELIEF. בעבר היו אוניות אחדות שנצבעו בצבעים אחרים. אוניית המגדלור "יורון" (Huron), לדוגמה, נצבעה בשחור מאחר שהוצבה בצד המצופים השחורים בכניסה לימת יורון. אוניית המגדלור שפעלה במינוטס לדג' (Minot's Ledge), מסצ'וסטס, מ-1854 עד 1860 הייתה צבועה בצבע צהוב, על מנת שתיראה בבירור על רקע המים הכחולים-ירוקים והגבעות הירוקות.

נוסף לאור, המופעל בעת ערפל ובלילה, משעה אחת לפני שקיעת השמש עד שעה אחת לפני הזריחה, הציגו אוניות המגדלור הראשונות על ראשי התרנים סימני יום אדומים (ולעיתים נדירות לבנים), שנראו ראשונים על ידי אונייה מתקרבת. צורות הסימנים היו מגוונות, אך עיגולים או כדורים ושני חרוטים הפוכים היו הנפוצות ביותר ביניהן.

==רתיקת האוניות למקומן==
פורטסמות, וירג'יניה.]]
אוניות המגדלור הראשונות השתמשו בעוגני כפות (fluke anchors), שעדיין נמצאים בשימושם של כלי שיט רבים. ברם, הם לא היו יעילים ביותר, כי נטו להיגרר במזג אוויר סוער. הדבר היה לחיסרון, שכן אוניית מגדלור חייבת להישאר על עומדה גם בסערות עזות ביותר, אשר כלי שיט אחרים יכולים להימנע מהן.

מאז ראשית המאה ה-19 מצוידות אוניות המגדלור בעוגני פטריה (mushroom anchors), שמשקלם הממוצע 3-4 טונות. עוגן זה הומצא על ידי המהנדס הסקוטי רוברט סטיבנסון. אוניית המגדלור הראשונה שהשתמשה בעוגן מן הסוג החדש במשקל 1.5 טונות הייתה "פארוס" (Pharos, על שם המגדלור באלכסנדריה), אוניית דיג לשעבר בעלת תפוסה של 82 טונות, שהחלה את שירותה כאוניית מגדלור ב-15 בספטמבר 1807 ליד בל רוק בסקוטלנד. יעילות עוגנים אלה השתפרה מאוד בשנות העשרים של המאה ה-19, אז החלו משתמשים בשרשרות מיצקת ברזל (כלל האצבע היה 6 רגל של שרשרת לכל 1 רגל עומק של מים).
==קישורים חיצוניים==

* 

קטגוריה:סוגי כלי שיט
קטגוריה:אוניות
גליאצה

גליאצה [[ספרדית מהמאה ה-16]]
גליאצה (באיטלקית: galeazza, בצרפתית: galléasse, באנגלית: galleass) היא גליאה כבדת-חימוש, מונעת במשוטים ובמפרשים גם יחד, שפותחה על ידי הוונציאנים באמצע המאה ה-16. חימושה כלל תותחים שהוצבו לא רק בחרטום ובירכתיים, אלא גם בין ספסלי החותרים. על שלושת תורני הספינה הונפו מפרשים לטיניים, אשר שימשו לשיוט בלבד, והורדו לקראת הקרב. ההתנגשות הימית האחרונה בה השתתפו גליאסות הייתה ב-1715.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סוגי כלי שיט
קטגוריה:ספינות מלחמה עתיקות
פריבטיר

כתב הרשאה שניתן לקפטן אנטואן בולו ב-[[27 בפברואר 1809, לאונייה "פורט" בת 15 טון]]
פְּרַיבֶטִיר (באנגלית: privateer) או קורסר (בצרפתית: corsaire) היה כינויה של אונייה חמושה, בבעלות ובפיקוד פרטיים, שפעלה בזמן מלחמה נגד הספנות המסחרית של האויב בתמורה לנתח מן השלל. רב החובל של אונייה שכזו, כמו כל אחד מאנשי צוותה, נקרא גם כן "[https://en.wiktionary.org/wiki/privateer פריבטיר]" או "[https://fr.wiktionary.org/wiki/corsaire קורסר]".

פריבטירים היו קיימים כבר בימי הביניים, אך עיקר פעולתם במאות ה-16 עד ה-18. במה שמכונה תור הזהב של הפיראטים כאשר פיראטיות ימית הייתה גורם משמעותי בהיסטוריה של האיים הקאריביים, בריטניה, מדינות האוקיינוס ההודי, צפון אמריקה ומערב אפריקה.

בעלי האונייה קיבלו משליט המדינה כתב הרשאה, המעניק להם את הזכות לתפוס אוניות סוחר של האויב ולמכור אותן או את מטענן על פי חוקי השלל הימי (prize). בכתב ההרשאה נקבע גם כיצד יחולק השלל. בדרך כלל החלוקה הייתה 10% למלך ו-90% לפריבטיר. בתחילה נקראה אונייה מעין זו בלשון הדיבור private man-of-war ("אוניית מלחמה פרטית"). 

בריטניה לא החשיבה את הפריבטיריות כשוד ימי כאשר התקיפות בוצעו נגד ספינות ספרדיות. אחד הפריבטירים המפורסמים ביותר הוא פרנסיס דרייק. עם זאת עם הזמן היחס לפיראטיות השתנה בגלל הפגיעה שלה בסחר העולמי והתנגדות בריטניה, צרפת וארצות הברית לפיראטיות שהופנתה עם הזמן כלפי אוניות שפעלו ברשותן, כמו גם שבי של מלחים לבנים בידי אוניות שודדי ים ברברים ששבו את המלחים במטרה למכור אותם כעבדים בסחר העבדים הערבי ובעבדות באימפריה העות'מאנית. ב-1856 נאסרה הפריבטיריות בהסכמה בינלאומית בהצהרת פריז לכיבוד החוק הימי.

==ראו גם==
*שוד ים

==קישורים חיצוניים==

* נחום סוקולוב. "החוטפים." "הצפירה", מס' 87, [https://www.nli.org.il/he/newspapers/hzf/1898/05/02/01/page/1 2 במאי 1887], עמ' 1. [https://sfathayam.com/2017/03/31/החוטפים-1898/ העתקה] באתר "שפת הים" - ים וספנות בעיתוני ההשכלה, התחייה והיישוב, 1948-1856.
* 

==הערות שוליים==

קטגוריה:סוגי כלי שיט
קטגוריה:משפט ימי
קטגוריה:שוד ים
זלטופול

זלטופול (Златопіль, נכתב גם: זלאטופל, זלאטופול, זלאטופולי, מרוסית: Злато Поле -"שדה זהב") הייתה עיירה באוקראינה השוכנת כ-50 ק"מ צפונית-מערבית לקרופיבניצקי על גבול מחוז קירובוגרד ומחוז צ'רקסי ב-1959 אוחדה עם העיר נובומירהורוד.
== היסטוריה ==
זלטופול הייתה עיירה משגשגת של סוחרים יהודים. רבי נחמן מברסלב היה כשנתיים אדמו"ר לחסידיו בעיר. ב-1900 מנו היהודים 6,373 מתוך 11,400 התושבים. בזלטופול הייתה גם גימנסיה לעשירים. בבית הקברות המקומי קבור רבי יוחנן טברסקי האדמו"ר מרחמסטריווקה ועוד מספר רבנים בולטים מתקופתו.

יהודי זלטופול שרתו בצבא הרוסי במלחמת העולם הראשונה. בשנים 1918 עד 1920 סבלו היהודים מפוגרומים. היהודים שנותרו בעיירה נרצחו על ידי הנאצים באוגוסט 1941. לאחר המלחמה חזרו יהודי זלטופול ששרדו לאחר שירות בצבא האדום לזלטופול וקברו את היהודים נרצחי העיירה בקבר אחים בבית-הקברות היהודי העתיק בעיר. אחרי מלחמת העולם השנייה לא נותרו כמעט יהודים בזלטופול.

מבין המשפחות היהודיות בזלטופול ניתן למנות את משפחת ברודי, משפחת זולה, הרבנים הלל פוסק ואליהו פוסק והמלחין פוקראס.

== קישורים חיצוניים ==

* [http://www.jewishgen.org/ukraine/Kiev/Zlatopol/zlatopol.htm על יהדות זלטופול]
* 
* 

קטגוריה:מחוז קירובוהראד: עיירות יהודיות
קטגוריה:חסידות ברסלב
מגדל אמות השקעות

מגדל אמות השקעות, הידוע גם בשמו הקודם, בית אירופה-ישראל, ובעיקר בשמו הראשון - בית יבמ (נקרא גם היום "בית יבמ הישן"), שוכן ברחוב ויצמן 2 בתל אביב-יפו בפינת שדרות שאול המלך, והוא אחד ממגדלי המשרדים המוכרים בעיר.

הבניין הוקם כדי לשמש כמשרד הראשי החדש של חברת יבמ ישראל אשר עבר (מרחוב לינקולן 15), ובנייתו הסתיימה בשנת 1979. יבמ שכנה בבניין עד ל-1999, אז הוא נמכר לחברת "אירופה ישראל" תמורת 50 מיליון דולר. בשנת 2007 נמכר הבניין לחברת "אמות השקעות", ששינתה את שמו ל"מגדל אמות השקעות", וציינה בראשו את שמה באותיות ענק.

== עיצוב ==
המגדל תוכנן על ידי האדריכלים אברהם יסקי ויוסי סיוון. תוכנית המגדל היא בצורת משולש בעל צלעות מעוגלות, שבכל אחד מקודקודיו מגרעת קטנה היוצרת חלון צר ומאורך לכל גובה הבניין. צורה זו "מנופחת" (באקסטרוזיה) לכדי צורה דמוית גליל גבוה הניצב על גזע מרכזי אחד. המגדל בנוי בטון מזוין, חופה במקור באריחים בגוון חום בהיר, וחופת זכוכית עוטפת בבסיסו את גזעו המרכזי, אשר במקור שימשה כמבואת המגדל. עיצוב המגדל שיקף נכונה את סגנונה של חברת IBM, הידועה בכל העולם מאז הקמתה כחברה המיישמת את מיטב אדריכלות התקופה; בין השאר משקף המגדל את חברת המחשבים הגדולה באופן שבו הוא משדר אלגנטיות ותחכום, ויש אומרים כי הוא מזכיר את עיצוב כרטיסי הניקוב של שנות ה-70. עיצובו התמיר מהווה ניגוד לזה של "בית אסיה" הסמוך לו, בהדגישו את הקו ה"זכרי", האנכי השואף מעלה, בעוד בית אסיה מדגיש את הקו האופקי, ה"נשי" הרך והזורם, ובעל הפרופורציות הנמוכות והשטוחות. שטח המשרדים בבניין עוצב בשיטת "החלל הפתוח" (open space), בית יבמ היה מחלוצי השיטה בישראל ואחת הדוגמאות הבולטות ליישומה. גם שלד הבניין, הבנוי על עמוד צר ומתרחב, הצריך מאמץ הנדסי משמעותי שהיה אז טכנולוגיה חדשה יחסית בארץ. בקומתו הראשונה של המגדל הייתה הקפיטריה של המגדל, אשר מאז עזיבת חברת יבמ את הבניין, הוסב לשטח משרדים.

שטח הבניין 11,000 מ"ר, גובהו של המגדל 93.2 מטרים ובו 24 קומות, הכוללת שתי קומות טכניות בבסיסו המתרחב של המגדל, ועוד 3 קומות תת-קרקעיות המשמשות לחנייה. בעת השלמתו, היה המגדל השני בגובהו בארץ, לאחר מגדל שלום.

== מעבר לידי אירופה ישראל, ושיפוץ (2000) ==
חברת "אירופה ישראל" שרכשה את המגדל שיפצה אותו בתכנונו של האדריכל שלמה גרטנר בתחילת שנות ה-2000. השיפוץ המקיף התאים אותו לדרישות הנוכחיות של בניין ציבור המשרת משרדי עורכי דין רבים, בניגוד לבניין של חברה אחת המשרת את עובדיה בלבד. קומת הבסיס, שהייתה בעבר מפלס מוגבה ובו רחבה וגינות קטנות, הוסבה לקומה מסחרית ובה מספר עסקים קטנים הפונים לרחוב ויצמן מתחת לאותה הרחבה.

==ראו גם==

* גורדי שחקים בישראל

אירופה-ישראל
קטגוריה:הצפון החדש
קטגוריה:שדרות שאול המלך
קטגוריה:מבנים ואתרים שתכנן אברהם יסקי
קטגוריה:רחוב ויצמן (תל אביב)
קטגוריה:מבנים ואתרים שתכנן יעקב גיל
קטגוריה:בנייני אמות השקעות
בריג

הבריג האמריקאית "ניאגרה" (1813) שטה במלוא מפרשיה, 2009
בריג (באנגלית: Brig) היא אוניית מפרשים דו-תורנית, המניפה מפרשים רוחביים על שני תרניה, הקדמי והראשי. ראשית הופעתן של אוניות מסוג זה במחצית השנייה של המאה ה-18, והן היו בשימוש נרחב הן כאוניות סוחר הן כאוניות מלחמה עד שלהי המאה ה-19. את מקומן של הבריגים המסחריות תפסו בהדרגה אוניות בעלות מעטה אורכי, כמו סקונרים. הסיבה היא, שדרושים פחות אנשי צוות לצמצום ולגלילה של מפרשים אורכיים לעומת מפרשים רוחביים הפרושים מסקריות, ועל כן הפעלת האונייה חסכונית יותר. בצי המלכותי הבריטי המשיכו להשתמש בבריגים כאוניות לימוד לאחר המעבר מאוניות מפרשים לאוניות קיטור.

==קישורים חיצוניים==

* 

קטגוריה:אוניות וספינות מפרשים
קטגוריה:מערכי מפרשים וחלקיהם
בית ויס

[[לוחית זיכרון על ביתו של עקיבא אריה ויס ברחוב הרצל 2 בתל אביב]]
בית ויס הוא מבנה בפינת הרחובות הרצל ואחד העם בתל אביב-יפו, שהיה שייך במקור לעקיבא אריה ויס ממייסדי שכונת אחוזת בית.

== היסטוריה ==
בנייתו החלה בשנת 1909 והסתיימה בשנת 1910. ויס תכנן את הבית בעצמו בסגנון הארץ ישראלי והקפיד על עבודה עברית, תוך שימוש בלבנים שיוצרו בבית חרושת יהודי (ארבר) ביפו. בתחילה היה הבית בן קומה אחת שבה שישה חדרים ועליית גג, ובשנת 1927 נוספה לו קומה נוספת. עקיבא אריה ויס עבר לגור בקומה השנייה וקומת הקרקע הוסבה לקומת מסחר.

במהלך השנים הפך האזור למוקד מסחר ותעסוקה, והבניין עבר שינויים רבים בקומת הקרקע. הקירות והחלונות בוטלו והוסרו העיטורים הייחודיים לבית כחלק מהסבת הקומה הראשונה לקומה בעלת אופי מסחרי יותר. בשנים אלו הבנייה המודרנית אפיינה את תל אביב, וכל מבנה שנבנה בעיר נבנה ברוח הסגנון הבינלאומי. לפי גישה זו העיצוב נעשה ללא צעצוע וקישוט לא נחוץ. השפעת הסגנון חלה גם על בית ויס, וזו אחת הסיבות לפיה הוסרו עיטורים המאפיינים את הבית ונבנתה חזית נקייה ופונקציונלית יותר לכיוון הרחוב. פינת הבית העגולה הפונה כלפי מפגש הרחובות ואשר הייתה הנושא לסיפור "פינה עגולה פינה ישרה" בספר "עיר קטנה ואנשים בה מעט" מאת נחום גוטמן, יושרה בצורה אלכסונית.

במשך שנים רבות שכנה בקומה הראשונה חנות ספרים של הוצאת "מסדה", ובתו של ויס התגוררה במבנה עד 1963.

בשנת 2000 שופץ הבניין על ידי חברת "אפריקה ישראל להשקעות", על פי תוכנית שימור של האדריכל אמנון בר אור. שיפוץ הבית היה תנאי לבניית מגדל המשרדים בסמוך. במהלך השחזור התברר כי בשינויים שנערכו בשנת 1927, לא נהרס הקיר המקורי, אלא הוקף במעטפת חדשה, וקיר הלבנים המקורי מ-1909 נחשף. במסגרת השיפוץ הוחזרה הקומה הראשונה לצורתה המקורית, תוך שימוש בחומרים נדירים שיובאו במיוחד מחו"ל למטרה זו.

בנובמבר 2019 נפתחה במקום מסעדת סושי בשם "סושי זושי".

כיום פועלת במקום מסעדת ויס, מסעדת בראסרי אירופאית.

==גלריית תמונות==
<gallery>
PikiWiki Israel 997 Wies House בית וייס.JPG|תקריב של הקומה הראשונה הפונה לרחוב הרצל
תל אביב הקטנה - בית עקיבא אריה וייס - הרצל 2 (1).JPG|שלט הכניסה לבניין בית ויס
תל אביב הקטנה - בית עקיבא אריה וייס - הרצל 2 (4).JPG|פינת המבנה בית ויס
תל אביב הקטנה - בית עקיבא אריה וייס - הרצל 2 (5).JPG|מבט על בית ויס מרחוב הרצל
Rothchild0503 (17).jpg|חזיתו המערבית של המבנה
</gallery>

==קישורים חיצוניים==

* [http://tel-aviv.millenium.org.il/NR/exeres/ADA2F1C8-9AF9-4D34-981D-61489C0031BB,frameless.htm?NRMODE=Published הבית באתר עיריית תל אביב]
* [http://www.youtube.com/watch?v=YJ8XEcWQDVo סרטה על עדנה יקותיאלי כהן על בית סבה עקיבא אריה ויס]
* 

==הערות שוליים==

קטגוריה:תל אביב-יפו: בתי מגורים
קטגוריה:רחוב אחד העם
קטגוריה:רחוב הרצל (תל אביב)
ליו שיאנג

ליו שיאנג (בסינית: 刘翔; נולד ב-13 ביולי 1983 בשאנגחאי שבסין) הוא אתלט סיני. הוא אלוף אולימפי (אתונה 2004), אלוף עולם (אוסקה 2007) ושיאן עולם בריצת 110 מטר משוכות (12.88 שניות). שיאו העולמי נשבר על ידי דאירון רובלס מקובה ב-2008 (12.87 שניות). היה לאתלט הגבר הסיני הראשון שזכה במדליית זהב אולימפית.

שיאנג הוא מהספורטאים המפורסמים בסין, ומבעלי ההכנסה הגבוהה ביותר ביניהם לצד יאו מינג.

==קריירה==
שיאנג החל את הקריירה שלו בתחרות של התאחדות האתלטיקה הבינלאומית בלוזאן. בשנת 2002 הוא זכה במשחקים האסיאתיים במדליית זהב. בשנת 2004 זכה שיאנג במדליית זהב באולימפיאדה שבאתונה. בשנת 2006 שיאנג שוב זכה במדליית זהב במשחקים האסייתים שהתקיימו בדוחה. ב-31 באוגוסט זכה שיאנג באליפות העולם שהתקיימה באוסקה בתוצאה של 12.95 שניות.

לקראת אולימפיאדת בייג'ינג, סומן שיאנג כמועמד מוביל לזכייה במדליית הזהב בריצת 110 מטר משוכות, אולם לאכזבת האומה הסינית, פרש שיאנג ממקצה המוקדמות בשל מתיחה בשריר רגלו. לאחר הריצה התנצל שיאנג בפני הציבור בסין על שהסב לו אכזבה. המעשה חזר על עצמו באולימפיאדת לונדון (2012) בה פרש ממקצה המוקדמות לאחר שמתח את גיד אכילס במשוכה הראשונה והתרסק לתוכה.

==קישורים חיצוניים==

* [https://web.archive.org/web/20051013062759/http://liuxiang.sports.cn/ ליו שיאנג] - האתר הרשמי 
* [https://web.archive.org/web/20060717215338/http://liuxiang.sports.cn/english/index.html ליו שיאנג] - האתר הרשמי 
* 
* 
* 
* 

== הערות שוליים ==

קטגוריה:אתלטים סינים
קטגוריה:אצנים
קטגוריה:אלופים אולימפיים: ריצת 110 מטרים משוכות (גברים)
קטגוריה:שיאני עולם באתלטיקה
קטגוריה:אלופי עולם באתלטיקה
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:שאנגחאי: אישים
קטגוריה:זוכי פרס לוריוס: תגלית השנה
קטגוריה:אתלטים אולימפיים סינים
קטגוריה:אלופים אולימפיים סינים
קטגוריה:שיאני עולם סינים
קטגוריה:מתחרי המירוץ למיליון
קטגוריה:סינים שנולדו ב-1983
צ'יצ'ן איצה

צ'יצ'ן איצה (בשפת המאיה יוקאטקו chich'en itza; מילולית: "בפי באר המים של איצה") היא עיר שנבנתה על ידי תרבות המאיה בתקופה הקדם-קולומביאנית. כיום זהו אתר ארכאולוגי הממוקם בצפון מרכז חצי האי יוקטן, באזור מקסיקו של ימינו.

צ'יצ'ן איצה הייתה מרכז פעילות אזורי חשוב בצפון אזור ארצות השפלה של מקסיקו החל מהתקופה הקדם-קלאסית של דרום אמריקה ועד לראשית התקופה הקדם-קלאסית המוקדמת. באתר יש מגוון סגנונות אדריכליים, המשתייכים לסגנונות "מקסיקניים" שנראו במרכז מקסיקו ולסגנונות של בני הפוק מאיה שנמצאו בצפון ארצות השפלה של מקסיקו.

נוכחותם של סגנונות מרכז-מקסיקניים אלו נחשבה בעבר כעדות להגירה ישירה לעיר או אפילו לכיבוש שהגיע מכיוון מרכז מקסיקו, אולם הדעה הרווחת כיום היא שהסיבה לנוכחות סגנונות אלה, שאינם שייכים לבני המאיה, היא בעקבות עירוב תרבותי.

מידע ארכאולוגי, כגון עדות על שרפה של מספר מבנים ומתחמים חשובים, רומז על כך שצ'יצ'ן איצה נחרבה באופן אלים כנראה כתוצאה מפלישה. בעקבות חורבן צ'יצ'ן איצה, ההגמוניה האזורית ביוקטן עברה למקום שנקרא מאיאפאן.

לפי התאחדות האנתרופולוגים האמריקנית, השרידים של צ'יצ'ן איצה (כגון הפירמידה שבתמונה) הם רכוש פדרלי, והנאמנות על האתר נמצאת בידי המוסד הלאומי להיסטוריה ולאנתרופולוגיה של מקסיקו. אולם הקרקע שעליה נמצאים השרידים היא רכושה הפרטי של משפחת בארבאצ'אנו.

צ'יצן איצה הוא אתר תיירותי המביא מספר רב של תיירים למקסיקו. ביולי 2007 נבחרה פירמידת אל קסטיליו שבאתר לאחד משבעת פלאי עולם החדשים.

==קישורים חיצוניים==
* 

* [https://web.archive.org/web/20101119055614/http://www.mesoweb.com/chichen/ האתר ב-Mesoweb]
* [http://www.lost-civilizations.net/mayan-pyramids-chichen-itza.html אודות צ'יצ'ן איצה]
* [http://www.gotravel.co.il/travel/index.asp?p=2972 צ'יצ'ן איצה - מגדל וראשו בשמיים], כתבה של אופיר יעקבסון באתר GOTRAVEL
* 
* 

קטגוריה:מקסיקו: אתרי מורשת עולמית
קטגוריה:אתרים ארכאולוגיים של מאיה

קטגוריה:שבעת פלאי תבל החדשים
קטגוריה:אינדיאנים
קטגוריה:מקסיקו: אתרים ארכאולוגיים
קטגוריה:יוקטן (מדינה)
89–80 לפנה"ס

שימו לב: ערך זה מכיל אירועים מן השנים 89–80 לפנה"ס

==אירועים בולטים בעולם==
* 88 לפנה"ס – לוקיוס קורנליוס סולה נבחר למשרת הקונסול ברפובליקה הרומית.
* 88 לפנה"ס – מהומות רופוס פורצות ברומא.
* 88 לפנה"ס – תחילתה של מלחמת האזרחים הרומית, לוקיוס קורנליוס קינה צועד לעבר העיר רומא וכובש אותה, גאיוס מריוס ותומכיו השורדים נמלטים לאפריקה
* 88 לפנה"ס – פורצת מלחמת מיתרידטס הראשונה כוחותיו של מיתרידטס השישי, מלך פונטוס פולשים לביתיניה, כובשים חלקים נרחבים של אסיה הקטנה ונוחתים במרכז יוון
* 88 לפנה"ס – תלמי התשיעי סוטיר השני עולה בפעם השלישית לכס המלוכה של מצרים
* 87 לפנה"ס – אנטיוכוס השנים עשר עולה לכס השלטון של הממלכה הסלאוקית
* 6 באוגוסט 87 לפנה"ס – שביט היילי הגיע לפריהליון שלו
* 87 לפנה"ס – סולה נוחת ביוון בראש צבא רומי על מנת להדוף את כוחותיו של מיתרידטס השישי, מלך פונטוס משטחה. העיר אתונה תחת מצור
* 87 לפנה"ס – גנאיוס אוקטאוויוס ולוקיוס קורנליוס קינה נבחרים למשרת הקונסול ברפובליקה הרומית
* 87 לפנה"ס – מלחמת האזרחים הרומית בשיאה, גאיוס מריוס ולוקיוס קורנליוס קינה ראשי הסיעה הפופולרית ברומא מובילים את כוחות הפופולרים לניצחון אחר ניצחון
* 86 לפנה"ס – מלחמת מיתרידטס הראשונה בעיצומה. קרבות נערכים ביוון בין לוקיוס קורנליוס סולה בראש הצבא הרומי לבין כוחותיו של מיתרידטס השישי, מלך פונטוס. אתונה נכבשת ונבזזת על ידי כוחותיו של סולה
* 86 לפנה"ס – לוקיוס מרקיוס פיליפוס ומרקוס פרפרנה נבחרים למשרת הקנסור ברפובליקה הרומית
* 86 לפנה"ס – שלבה השני של מלחמת האזרחים הרומית מסתיים בניצחונה של הסיעה הפופולרית, גאיוס מריוס ולוקיוס קורנליוס קינה נבחרים לקונסולים
* 80 לפנה"ס – פוסידוניוס טובע לראשונה את המונח גרמאנים
* 80 לפנה"ס – תלמי האחד עשר עולה לכס המלוכה של מצרים

==נולדו==
* 89 או 88 לפנה"ס – מרקוס לפידוס, גנרל רומאי ומחברי הטריאומווירט השני
* 86 לפנה"ס – גאיוס סאלוסטיוס קריספוס, היסטוריון רומי
* 85 לפנה"ס – מרקוס יוניוס ברוטוס, מדינאי רומאי ומראשי הקשר כנגד יוליוס קיסר

==נפטרו==
* 88 לפנה"ס – מיתרידטס השני שליט האימפריה הפרתית
* 88 לפנה"ס – תלמי העשירי שליט מצרים
* 88 לפנה"ס – פובליוס סולפיקיוס רופוס, פוליטיקאי רומי מסיעת הפופולרים ובין האחראים לפריצתה של מלחמת האזרחים הרומית
* 87 לפנה"ס – קווינטוס לוטאטיוס קאטולוס קונסול רומי ומראשי האופטימאטים ברומא, מתאבד
* 87 לפנה"ס – מרקוס אנטוניוס אוראטור, נואם רומי מפורסם וסבו של מרקוס אנטוניוס
* 87 לפנה"ס – גניאוס פומפיוס סטראבו מצביא רומי ואביו של פומפיוס הגדול נפטר בעת התפרצות מגפה מול חומת העיר רומא
* 86 לפנה"ס – גאיוס מריוס, אחד מהחשובים והמשפיעים במצביאי הרפובליקה הרומית
* 80 לפנה"ס – תלמי האחד עשר, אחרון המלכים החוקיים של מצריים התלמיית

==קישורים חיצוניים==

*
09
ג'ים היינס

ג'יימס ריי "ג'ים" היינס (באנגלית: James Ray "Jim" Hines; 10 בספטמבר 1946 – 3 ביוני 2023) היה אתלט אמריקאי, אלוף אולימפי (מקסיקו סיטי 1968) ושיאן עולם. האצן הראשון בהיסטוריה שירד מתחת ל-10 שניות בריצת 100 מטר, במדידה ידנית בתוצאה של 9.9 שניות ובמדידה אלקטרונית בתוצאה של 9.95 שניות.

== ביוגרפיה ==
היינס נולד בדומאס, ארקנסו. הוא גדל באוקלנד, קליפורניה. בשנת 1964 הוא סיים את לימודי התיכון בבית הספר מק קלימונדס. בתחילת דרכו היה שחקן כדור בסיס עד אשר מאמן אתלטיקה זיהה את יכולתו כאצן והוא עבר להתאמן בריצות הקצרות.

בתחרות שנערכה במודסטו (קליפורניה) במאי 1967, השווה היינס את שיא העולם ל-10 שניות (באותה ריצה קבע גם האצן שסיים שני, וסלי טרנר, זמן זהה). היינס למד והתאמן באותה עת באוניברסיטת טקסס הדרומית שביוסטון.

באליפות ארצות הברית באתלטיקה שנערכה בסקרמנטו ביוני 1968, רץ היינס במוקדמות תוצאה של 9.8 שניות, אולם שיאו העולמי לא אושר עקב רוח גבית חזקה מהמותר. בשלב חצי הגמר הראשון ניצח היינס בשיא עולם חדש, 9.9 שניות, וכך היה לאתלט הראשון ששבר את מחסום 10 השניות בריצה ל-100 מטר. גם הרץ שהגיע אחריו, רוני ריי סמית קבע תוצאה זהה. בריצת חצי הגמר השנייה ניצח צ'ארלס גרין שקבע אף הוא זמן השווה לשיא העולמי החדש. בגמר האליפות ניצח גרין והיינס סיים שני כשלכל ששת הראשונים נקבע זמן של 10.0 שניות.

===אלוף אולימפי===
באולימפיאדת מקסיקו סיטי (1968) זכה היינס בשתי מדליות זהב, בריצת 100 מטר בשיא עולם חדש של 9.95 שניות, לפני לנוקס מילר מג'מייקה (10.04 שניות) וגרין (10.07 שניות) ובריצת שליחים 4X100 מטר. בריצת השליחים היה היינס הרץ הרביעי של הרביעייה האמריקאית. הוא החל את ריצתו כשהוא מפגר אחרי אנריקו פיגורלה מקובה (שיאו היה 10.0 שניות), אך חלף על פניו וקבע יחד עם חבריו (גרין, מלווין פנדר וסמית') שיא עולם חדש של 38.24 שניות, לפני קובה (38.40 שניות) וצרפת (38.43 שניות).

לאחר המשחקים האולימפיים נבחר היינס לשחק בקבוצת הפוטבול מיאמי דולפינס. הוא לא גילה כישורי משחק מספקים וזכה לכינוי "אופס" ולכן שיחק בקבוצת המילואים. שנה לאחר מכן שיחק משחק אחד עם קנזס סיטי צ'יפס ויותר לא חזר לשחק פוטבול מקצועני.

שיא העולם של היינס 9.95 שניות בשעון אלקטרוני, נשבר לאחר 15 שנה על ידי קלווין סמית בשנת 1983.

היינס נפטר ב-3 ביוני 2023.

==קישורים חיצוניים==

* [https://web.archive.org/web/20110609195031/http://www.cmgww.com/sports/hines/ ג'ים היינס] 
* 

==הערות שוליים==

קטגוריה:אתלטים אפרו-אמריקאים
קטגוריה:אלופים אולימפיים: ריצת 100 מטרים (גברים)
קטגוריה:אלופים אולימפיים: ריצת 4X100 מטרים (גברים)
קטגוריה:אצנים אמריקאים
קטגוריה:בוגרי אוניברסיטת דרום טקסס
קטגוריה:אתלטים באולימפיאדת מקסיקו סיטי (1968)
קטגוריה:שחקני מיאמי דולפינס
קטגוריה:שחקני פוטבול אמריקאים
קטגוריה:שחקני פוטבול: תופסים
קטגוריה:אלופים אולימפיים אמריקאים: אתלטיקה
קטגוריה:שחקני קנזס סיטי צ'יפס
קטגוריה:שיאני עולם אמריקאים: אתלטיקה
קטגוריה:אמריקאים שנולדו ב-1946
קטגוריה:אמריקאים שנפטרו ב-2023
כדורשק

כדורשק המשמש למשחק "כדורשק פריסטייל"
כדורשק (באנגלית: Footbag) הוא כדור משחק הממולא חול או פלסטיק ומשמש לצורות שונות של משחק. המילה "כדורשק" היא הצמדה של המילים "כדור" ו"שק".

ברוב המשחקים, הכדור נשלט באמצעות הרגליים. שלוש צורות המשחק הטיפוסיות ביותר הן: "כדורשק פריסטייל" (סגנון חופשי), "כדורשק רשת" ו"כדורשק מעגל".

הכדור מורכב מחלקים ומספרם קובע את צורת הכדור. ככל שהכדור בנוי מיותר חלקים כך צורת הכדור עגולה יותר.
בתוך הכדור יש לרוב כדורי סיליקון זעירים או גרגירי חול שגם כן קובעים את צורת הכדור.

==קישורים חיצוניים==

* [https://web.archive.org/web/20130314155528/http://www.footbag.co.il/ כדורשק בישראל]
* [http://www.footbag.org ארגון השחקנים הבינלאומי לכדורשק]

קטגוריה:משחקי כדור
אקרופוניה

אקרופוניה (מיוונית: "ἄκρος" - עליון, ראש; "φωνή" - צליל) היא תהליך המתרחש במעבר מכתב ציורים לכתב פונטי, שבו כל סימן שסימל מילה עובר לייצג את הצליל הראשון במילה זו. לדוגמה, באלפבית העברי שמות האותיות הם מילים שאותן האותיות ייצגו בעבר, כציורים: "אלף/אלוף" הוא "שור", "בית" הוא עדיין "בית" וכו'. האותיות התגלגלו מציורים של עצמים אלה, ולאחר שהפכו לאותיות בכתב פונטי, שם העצם הפך לשם האות. עד ימינו, שמה של כל אות מתחיל בצליל שהיא מייצגת - או ייצגה בתקופה קדומה יותר, או, בעקבות שינויים פונטיים, כלול בשם האות. 

==ראו גם==
*כתב
*השתלשלות כתבים מהכתב הפרוטו-סינאי

קטגוריה:כתב
קרב אנקרה

באיזיט הראשון בשבי
קרב אנקרה (טורקית Ankara Savaşı) התרחש ב-20 ביולי 1402 בשדה צ'ובוק (Çubuk) שליד אנקרה, בין צבאות הסולטאן העות'מאני באיזיט הראשון לצבאותיו של טימור לנג, שליט האימפריה הטימורית.

==רקע==
טימור לנג, אציל זוטר מונגולי-טורקי ביסס את רוב הלגיטימיות המוקדמת שלו כמנהיג, על קשר משפחתי לג'ינגיס חאן אשר הקים את האימפריה המונגולית, אף שקשר זה לא הוכח מעולם. הוא שם לו למטרה לחדש את ימיה של האימפריה המונגולית כמקדם. בשנת 1390 כבש טימור את גאורגיה וארמניה, והאימפריה שלו גבלה בשטחים שנשלטו על ידי העות'מאנים ואשר התפשטו למזרחה של אסיה הקטנה. הסכסוך הבלתי נמנע בין שתי האימפריות פרץ כאשר באיזיט הראשון דרש תשלום מיסים מנסיכות ביליקית פלונית שהצהירה אימונים לטימור. טימור פירש צעד זה כעלבון אישי, ובשנת 1400 בזז את העיר העות'מאנית סיוואס. שנתיים לאחר מכן, נפגשו הצבאות במרכזה של אנטוליה.

==הקרב==
הצבא העות'מאני היה מבוסס בעיקר על חיל רגלים אך היו ברשותו גם פרשים שמספרם אינו ידוע, בעוד שהמונגולים היו רכובים ולוו במספר פילים. העות'מאנים התקיפו ראשונים, ואלפים מהם נהרגו או נכנעו כאשר הותקפו בחצים על ידי קשתים רכובים. טימור היטה את נחל צ'ובוק למאגר, ונישל את העות'מאנים ממקור מי השתייה שלהם. קיימת הסכמה כי אסטרטגיה זו היוותה את הגורם העיקרי להפסדם של העות'מאנים בקרב שנערך ביום חם בחודש יולי ברמת אנטוליה הצחיחה. העות'מאנים העייפים והצמאים ניגפו בקרב, אף שבאיזיט הראשון עצמו הצליח להימלט אל ההרים בלווית אלף מפרשיו. כוחותיו העדיפים של טימור הקיפו את ההרים ולכדו את הסולטאן.

==תוצאות==
התבוסה למונגולים עצרה את התקדמותם הצבאית והמדינית של העות'מאנים הן באסיה הקטנה שנכבשה ברובה על ידי הראשונים והן בבלקן, שכן העות'מאנים נאלצו לנייד את כוחותיהם משם על מנת לפגוש את האיום ממזרח. לאימפריה הביזנטית ניתנו 50 שנות חסד נוספות עד שמהמט השני "הכובש" הכריע וכבש את קונסטנטינופול ב-1453.

באיזיט הראשון עצמו נשבה והושפל על ידי טימור עד עפר, כאשר האחרון הציגו כשהוא כבול בשלשלאות בתוך כלוב כשלל מלחמה, ולפי גרסאות מסוימות אף עשה בו שימוש כהדום לרגליו. באיזיט הראשון מת שנה לאחר מכן, וייתכן כי שלח יד בנפשו. האימפריה העות'מאנית התדרדרה לתקופה בת 11 שנים הידועה כ"תקופת בין המלכים" (Fetret Devri), אשר אופיינה בחוסר יציבות ובמאבקי ירושה, ונחלצה ממנה רק בשנת 1413 כאשר מהמט הראשון תפס את השלטון והצליח לחדש את צמיחתה בכל התחומים.

==קישורים חיצוניים==

* [https://web.archive.org/web/20130426012426/http://members.core.com/~turgut/ankara.htm אתר אודות הקרב]
* 

== הערות שוליים ==

אנקרה
קטגוריה:האימפריה הטימורית
קטגוריה:אנקרה
ארון

ארון
ארון הוא רהיט אחסון דמוי תיבה גדולה, העשוי לרוב מעץ או פלסטיק ומשמש בבתים לאחסון בגדים, מזון או כלי חרס, כך שיישמרו מאבק, מפגיעה ומלכלוך.

"ארון אוויר" הוא ארון גדול בעל פתחי אוורור, לעיתים בצורת חדר ממש. בעבר הותקנו ארונות מעל לאמצעי חימום הבית וסיפקו חלל אחסון לבגדים. חלל זה היה חף מהצטברות של לחות וסייע לייבש את הבגדים הרטובים. ארון מסוג זה נקרא בפשטות "ארון בוילר".

בגלל שארון הוא רהיט שבתוכו מסתירים בגדים וחפצים אחרים. צמחו בהשאלה ביטויים כמו "שלדים בארון" שמשמעותו סודות נסתרים, או "הומוסקסואל בארון" שמשמעותו הומוסקסואל שמסתיר את זהותו המינית.

==ראו גם==
* ארון סעף
* ארון קודש
* ארון הברית

==קישורים חיצוניים==

* 
* [http://www.fixing.co.il/ארונות/ מדריך ארונות]

קטגוריה:ריהוט
קטגוריה:אחסון
*
קורונה (בירה)

בקבוקי קורונה
קורונה (משווקת בכל העולם תחת השם "קורונה אקסטרה" ובישראל גם תחת השם "בירה קורונה") היא בירה מסוג לאגר בהירה המיוצרת במקסיקו על ידי מבשלות Grupo Modelo , ומשווקת למרבית מדינות העולם. "קורונה" היא מותג הבירה השלישי בעולם מבחינת מכירות אחרי Bud ו-Bud Light.

כיום, קורונה הוא מותג הבירה המיובא הנמכר ביותר בשוק האמריקאי ומוכר בו ככפליים מהמתחרה, היינקן. המכירות של קורונה בארצות הברית עקפו את אלה של היינקן רק בסוף שנות התשעים.

המבשלה של הבירה, Grupo Modelo, אשר נוסדה על ידי Pablo Diez בשנת 1925, היא תופעה ייחודית בהיותה קרובה לעצמאות כלכלית. בבעלותה מעבר לשבע מבשלות, המפעלים המייצרים את הבקבוקים, הפקקים, הקרטונים ומתקני הייצור למבשלות. בבעלותה גם שדות השעורה המשמשת בבישול הבירה ומרבצי החול המשמשים ליצירת הזכוכית לבקבוקים.

החל משנת 2020 ואילך, בעקבות פרוץ מגפת הקורונה, מכירות המותג צנחו משמעותית בעקבות הדמיון בין שם המותג ובין שם הנגיף.

==בישראל==

קורונה הושקה בישראל בשנת 1992 על ידי היבואן, תימקו בע"מ ובשנת 2023 יקבי כרמל הפכו ליבואן הרשמי. נתח השוק של קורונה בישראל, בהשוואה למדינות אחרות בהן משווק המותג, הוא השלישי בעולם – אחרי מקסיקו וארצות הברית.

קורונה משווקת בבקבוקי זכוכית שקופים בנפח 355 מ"ל, כשר ללא חשש חדש על ידי היבואן הרשמי, יקבי כרמל יבוא וסחר ו-330 מ"ל בייבוא מקביל. מכילה 4.5% כוהל בנפח.

== קישורים חיצוניים ==

* 

* [http://www.corona.co.il אתר הבית של קורונה בישראל]

== הערות שוליים ==

קורונה
מיתרידטס הראשון, מלך פונטוס

מיתרידטס הראשון מלך פונטוס או מיתרידטס הראשון קטיסטיס (ביוונית: Mιθριδάτης Α' Kτίστης - "מיתרדיטס הראשון המייסד") ייסד את ממלכת פונטוס בצפון אסיה הקטנה בשנת 281 לפנה"ס, ומלך עליה עד 266 לפנה"ס.

סמוך לשנת 302 ולאחר שאנטיגונוס מונופתלמוס הוציא להורג את אביו של מיתרידטס, שליט מקומי בצפון מערב אסיה הקטנה, ביקש אנטיגונוס להתנקש גם בחייו. למיתרידטס נודע על המזימה והוא נמלט לפפלגוניה שבצפון אנטוליה, לאורך חופי הים השחור. מיתרידטס החל מבסס את שלטונו מזרחית לפפלגוניה, באזור פונטוס עד שבשנת 281 לפנה"ס לקח לעצמו את התואר "מלך". הוא כרת ברית עם הראקליאה שבביתיניה במטרה ליצור חזית הגנתית כנגד סלאוקוס הראשון. מיתרידטס זכה לתמיכת הגאלים שסייעו לו להתגבר על כוח משימה ששלח נגדו תלמי הראשון ממצרים. תקופת שלטונו המלאה (כמלך ולפני כן) נמשכה 46 שנים, ונראה כי נקבר בקברי מלכי פונטוס בסמוך לעיר אמסיה.

== הערות שוליים ==

קטגוריה:פונטוס
קטגוריה:טורקיה: היסטוריה
קטגוריה:העת העתיקה
קטגוריה:מלכים
קטגוריה:אישים שחיו במאה ה-3 לפנה"ס